Ali Bubbas Barkhahr

Logens praktiske gris. Kvinder hævder dog, at han er mere gris end praktisk. Under Ali's fjertomannumre kan brødrene heldigvis gp i dækning - men publikum... Pøj pøj med det.

Alt, hvad der foregår i logen passerer igennem Ali Bubbas Barkhahr. Ikke ind ad det ene øre og ud ad det andet; men ind ad munden og ud det andet sted. Broder Ali har indvilliget i at blive i logen selv om Radions Underholdningsorkester længe har villet ansætte ham. Deres interesse startede, da han vandt konkurrencen om førstetrompet-pladsen. Ali Bubbas Barkhahr spillede Haydns trompetkoncert og vandt foran Arne Lambert, selv om denne havde fået lov at benytte munden.

Han er en meget lille logenroder, der er besat af tanken om at gemme sig i små rum og dunkle hjørner for at chokere og overraske andre. Hvis De derfor ikke kan se ham på scenen, så kig under Deres sæde - eller i håndtasken.